A Bizottság 1218/84/EGK rendelete
(1984. április 30.)
egyes árucikkeknek a Közös Vámtarifa 39.07 B. V. d) alszáma alá történő besorolásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 97/69/EGK tanácsi rendeletre [1], és különösen annak 3. cikkére,
mivel a Közös Vámtarifa szerinti nómenklatúra egységes alkalmazásának biztosítása érdekében szükséges a 30 % mesterséges műanyagból (sztirolozott poliészter gyanta), és megközelítőleg 70 % hézagtöltőből (főleg szilikátok) álló mosdótál tarifális besorolására, mely a hordfelületen átlátszó mesterséges műanyaggal (sztirolozott poliészter gyanta) körülbelül 0,2 mm vastagon van bevonva;
mivel a legutóbb a 1018/84/EGK rendelettel módosított [2] 950/68/EGK tanácsi rendelethez [3] mellékelt Közös Vámtarifa 39.07 vámtarifaszáma a 39.01 és a 39.06 vámtarifaszámok alatt leírt anyagokból készült árucikkekhez kapcsolódik, és a 68.11 vámtarifaszám a cementből, betonból vagy mesterséges kőből (beleértve a cementtel agglomerált granulált márványt) erősítéssel vagy anélkül készült árucikkekre vonatkozik; mivel a kérdéses árucikkek besorolása esetén a fenti vámtarifaszámokat figyelembe kell venni;
mivel ezek a mosdótálak, amelyeket a Közös Vámtarifa szerinti nómenklatúra 3 b) általános szabályai értelmezésének megfelelően kell besorolni, megjelenésben és összetevőben azokkal a termékekkel hasonlítható össze, amelyek elsősorban megközelítőleg 33 % polimetil metaklirátból és megközelítőleg 66 % alumínium hidroxidból állnak, mely anyagot a Vámegyüttműködési Tanács (az 1981. novemberében tartott 47. ülésén) és az Európai Közösségek Bírósága (234/82-es számú ügy) a 39. árucsoport [4] alatt meghatározott; mivel továbbá ebben az esetben a szilikátok csak hézagtöltőként funkcionálnak, mivel a mesterséges műanyagok nem kizárólag a 68.11 vámtarifazsám alá tartozó "kötőanyag" jelentéssel bírnak, hanem a hordfelületet is ez burkolja, valamint használatára tekintettel tulajdonképpen a legfontosabb alkotórésze a mosdótálnak, valamint ez utóbbi lényegi jellemzőit adja; mivel következésképpen ezek a mosdótálak a 39.07 vámtarifaszám alá tartoznak; mivel az összetételüknél fogva a 39.07 B. V. d) alszám alá kell őket besorolni;
mivel az e rendeletben foglalt intézkedések összhangban vannak a Közös Vámtarifa szerinti nómenklatúrával foglalkozó bizottság véleményével,
ELFOGADTA EZT A RENDELETET:
1. cikk
A 30 % mesterséges műanyagból (sztirolozott poliészter gyanta), és megközelítőleg 70 % hézagtöltőből (főleg szilikátok) álló mosdótál, mely a hordfelületen átlátszó mesterséges műanyaggal (sztirolozott poliészter gyanta) körülbelül 0,2 mm vastagon van bevonva, a Közös Vámtarifába a következőképpen kell besorolni:
39.07 A Közös Vámtarifa 39.01- 39.06 vámtarifaszámai alatt leírt anyagokból készült árucikkek:
B.: Más
V. Más anyagból
d) Más
2. cikk
Ez a rendelet az Európai Közösségek Hivatalos Lapjában való kihirdetését követő 21. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1984. április 30-án.